נענע10 - התחת של העולם - Online
התחת של העולם
עודכן 12:40 05/03/2002
האלבום החדש של קיילי מינו יצא השבוע בבריטניה, ואתם מוזמנים להצטרף לחגיגות עם קטעי מולטימדיה, קליפים, שומרי מסך וצילומים של מלכת הפופ החדשה-ישנה
מתי יום ההורים הבא?
כל יום הורים הסיוט היה חוזר מחדש - אמא ואני היינו יושבים מול המחנכת, אני הייתי תוקע את המבט בנעלי ההתעמלות שלי והמורה היתה מדקלמת את מה ששלושתנו ידענו: עמיחי פיקח, מוכשר, יצירתי אבל - אין לו תחת, אין לו תחת בכלל, נכון עמיחי? במכונית בדרך הביתה אמא היתה שותקת בדרמטיות רבע שעה ואז ממלמלת לעצמה ביאוש - לילד אין תחת, לילד אין תחת. אוףףף כמה שנאתי ימי הורים.
בדיוק בגלל זה תמיד חלמתי להיות קיילי מינו. תגידו עליה מה שתגידו, שהיא גמדה, שאין לה בכלל קול, שהשירים שלה דביליים, אפילו שאין לה משהו מעניין להגיד, אבל דבר אחד יש לה - ועל זה אין ויכוח, תחת. מעניין מה המורה שלה היתה אומרת בימי הורים.
לקיילי יש את זה ואני תמיד ידעתי שהיא תצליח בשביל שנינו. כשכל העולם חוץ מצביקה פיק (ואולי גם שמעון פרס) כבר פיהק בשעמום מול צמד המילים "קאמבק מפואר", קיילי התפרצה חמושה במכנסונים קצרצרים והדוקים אל מסכי ה-MTV, ונכנסה תוך קליפ או שניים באם-אמא של הקאמבק המפואר מחדש.
גם אם כולם החשיבו עד אז את הכוכבת האוסטרלית הקשישה (עוד חודשיים בת 35) לפנסיונרית חביבה שיכולה לפרוש בנחת כדי לכתוב את זיכרונותיה מהאייטיז, קיילי שלי חשבה אחרת. במסדרון שבין בריטני שעדיין לא מבינה כלום מהחיים שלה, ומדונה שכבר מזמן לא נאה לה, התייצבה קיילי לבדה לעשות את העבודה המלוכלכת ולשאת עבורנו בגאון את תואר סמל הסקס של הפנטזיות הגבריות הרטובות. נוטפת תשוקה, בשלה וחסרת רחמים היא חזרה להראות לעולם שיש לה רק סקס בראש ואת התחת המהפנט שיוכיח את זה.
לחגוג עם קיילי
עטיפת Fever, האלבום החדש
קיילי הפכה בתזמון מושלם למלכת הפופ החדשה כשהיא שוברת שיאי מכירות וקוטפת בקלילות את פרסי זמרת השנה ואלבום השנה. השבוע יצא האלבום החדש שלה Fever בבריטניה וזאת הזדמנות מצוינת לחגוג אונליין עם קטעי מולטימדיה, קליפים, שומרי מסך וצילומים של מלכת הפופ החדשה.
הנה מעט ממה שאפשר לעשות ברשת כדי לשמוח עם קיילי:
להאזין כאן ועכשיו לכל האלבום החדש Fever אונליין, כולל שתי רצועות בונוס חדשות, Boy ו-Butterfly.
איפה פה ההלבשה התחתונה, אם אפשר?
להזיל ריר שוב מול הפרסומת הסופר סקסית והמדהימה שלה שנאסרה לשידור בטלוויזיה, לחברת ההלבשה התחתונה Agent Provocateur (לצפייה רגיל, מהיר).
הו, מצויין
להוריד את שומר המסך הרשמי של קיילי מהקליפ המושלם Can`t Get You Out Of My Head (חיבור איטי, חיבור מהיר).
להתלהב מהקליפ ללהיט החדש In Your Eyes (לצפייה רגיל, מהיר).
ותודה לבחורים ב-MTV אירופה
ולסיום, עכשיו כשאתם לגמרי מוכנים, זה הזמן להתרשם מתערוכת המחווה שהכינו לתחת המושלם שלה ב-.MTV כל הצילומים מכל הזוויות של התחת הכי יפה ומפורסם בעולם, התחת שאי אפשר לעצור, התחת של קיילי.